jkorsvik/nowiki_second_scrape_merged huggingface dataset:
PowerShell

PowerShell, tidligere Windows PowerShell, er et Microsoft-rammeverk for å automatisere administrative oppgaver for Microsoft Windows-plattformen. PowerShell er en del av .NET-rammeverket, og ble først lansert i 2006. PowerShell er både et skall (jf. Unix-skall) og et skriptspråk.


== Bakgrunn ==
Windows-operativsystemer har alltid hatt fokus på grafiske brukergrensesnitt (GUI). Microsoft har gjort flere forsøk på å gi Windows bedre verktøy for automatisering, slik som batch, KiXtart og VBScript, men kanskje med unntak av sistnevnte var disse aldri rike nok til å kunne gi en systemadministrator alle de nødvendige verktøy for automatisert administrasjon av et større Windows-basert miljø.Grunnideen med PowerShell er at alt av et Microsoft-produkts admin-funksjonalitet skal kunne gjøres fra et kommandoskall. Denne filosofien har blitt tatt i bruk i for eksempel Microsoft Exchange og Microsoft SharePoint, og blir stadig viktigere også i selskapets operativsystemer. De forskjellige produktene kommer fortsatt med GUI-baserte administrasjonsverktøy, men disse har typisk begrenset funksjonalitet og dekker kun de viktigste oppgavene. For eksempel er det slik at man i Exchange Server 2013 kan gjøre langt mindre i det grafiske brukergrensesnittet enn man kunne i Exchange Server 2010, mens man må bruke PowerShell-dialekten Exchange Management Shell for få full tilgang til mange administrative oppgaver.


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) PowerShell – kategori av bilder, video eller lyd på Commons
Per Ragnar Møkleby

Per Ragnar Møkleby (født 3. juli 1974) er en norsk illustratør, tegner og grafiker. Han kommer fra Lørenskog, har kunstutdannelse fra Einar Granum Kunstskole i Oslo og  bachelor i illustrasjon fra Kingston University i London. Han har arbeidet fulltid som illustratør siden 1998 og laget illustrasjoner for blant annet aviser, tidsskrifter, skolebøker og barnebøker, deriblant tre bildebøker skrevet av dramatikeren Gyrid Axe Øvsteng. Han bor og arbeider i Skien. 
Møkleby er medlem i Grafill, Tegnerforbundet, Norske Billedkunstnere og Billedkunstnere i Telemark (BiT). 
For bildeboka Førstemamma på Mars ble Møkleby sammen med forfatteren Gyrid Axe Øvsteng premiert med både Kritikerprisen for beste barnebok  og Kulturdepartementets bildebokpris for barnebøker utgitt i 2013.


== Illustrasjoner i bildebøker ==
(...) Varierte bildeoppslag i eit ekspressivt formspråk fortel om jenta sine reaksjonar, (...) Ærleg alvor og originale bildeløysingar gjer dette til ei bildebok ein vil hugse.

2009: Gyrid Axe Øvsteng: Finn!, utgitt på Samlaget
2011: Gyrid Axe Øvsteng: Draumar, utgitt på Samlaget
2013: Gyrid Axe Øvsteng: Førstemamma på Mars, utgitt på Samlaget
2014: Lisbeth Dreyer: kraakebolle og and/|Konrad Kråkebolle og andre fjærefanter, utgitt på Skald
2015: Erna Osland: Når det regnar i Afrika, utgitt på Samlaget


== Referanser ==


== Eksterne lenker ==
(no) Publikasjoner av Per Ragnar Møkleby i BIBSYS
Egenpresentasjon med bildeeksempler
Månedens illustratør i Norsk barnebokinstitutts nettgalleri (november 2013)
Intervju om bildeboksamarbeid 2014
Filosofiåret 1819

Filosofiåret 1819 er en oversikt over hendelser, utgivelser og personer med tilknytning til filosofi i 1819.


== Hendelser ==


== Publiseringer ==
Arthur Schopenhauer - Die Welt als Wille und Vorstellung, 1818/1819, bind 2 1844
Georg Hermes - Philosophical Introduction to Christian Theology
Percy Bysshe Shelley - A Philosophical View of Reform (skrevet i 1819, utgitt i 1920)


== Fødsler ==
8. februar – John Ruskin, engelsk forfatter, maler, kunsthistoriker og sosialfilosof (80, død 1900)
10. februar - Albert Schwegler, tysk filolog, filosof og teolog (død 1857)
20. juli - Heinrich Bernhard Oppenheim, tysk liberaler, jurist, publisist og filosof (død 1880)
11. august - Emanuele Barba, italiensk pedagog, filosof og lege (død 1887)


== Dødsfall ==
12. januar - André Morellet, fransk økonom og filosof (født 1727)
10. mars - Friedrich Heinrich Jacobi, tysk filosof (født 1743)
20. oktober - Karl Wilhelm Ferdinand Solger, tysk filosof (født 1780)
		
		


== Se også ==
Filosofi på 1800-tallet


== Referanser ==
Mark Ideson

Mark Ideson (født 10. april 1976 i Parry Sound i Ontario) er en canadisk rullestolcurlingspiller. 
Han krasjet med helikopter i februar 2007, og brekte bl.a. to bein i nakken, som førte til skade i ryggmargen, og han fikk kvadriplegi, dvs lammelse i begge armer og begge bein. Han tilbragte fem måneder på rehabilitering på St. Joseph's Health Care, med prognoser om å aldri kunne gå igjen. Men, han fikk igjen følelsen i armer og bein, og sitter i dag i rullestol. Han var aktiv innen flere idretter før skaden. Han begynte med rullestolcurling i 2010. 
Han er gift og har to barn. 


== Karriere som rullestolcurlingspiller ==
Ideson var skip på Ilderton Curling Club da de kom på 3.-plass i provinsmesterskapet Ontario Provincial Wheelchair Curling Championship i 2011. I 2012 var han skip på Ontarios lag som fikk bronse i det canadiske mesterskapet i rullestolcurling. Samme år vant Ilderton Curling Club provinsmesterskapet Ontario Provincial Wheelchair Curling Championship med Ideson som skip. 
Han var reserve på det canadiske landslaget som spilte i VM i rullestolcurling 2013 i Sotsji i Russland og spilte i én av kampene. Canada slo Sverige 4-3 i finalen, og vant dette mesterskapet. 
I Paralympiske vinterleker 2014 i Sotsji var han igjen reserve, og her vant Canada 8-3 over Kina i finalen, slik at Ideson vant sin første paralympiske gullmedalje. 


== Referanser ==


== Eksterne lenker ==
(en) Mark Ideson – Paralympic.org 
(en) Mark Ideson – World Curling Tour 
(en) Mark Ideson – World Curling Federation 
Canadas paralympiske komité - Mark Ideson Arkivert 23. februar 2014 hos Wayback Machine.
Biografi hos Canadas paralympiske komité
Profil hos Paralympics 2014 Arkivert 20. mars 2014 hos Wayback Machine.
Ana Botella

Ana María Botella Serrano (født 23. juli 1954 i Madrid) er en spansk politiker, tilhørende Partido Popular. Hun var  ordfører i Madrid fra 27. desember 2011 til juni 2015.
Hun ble valgt inn i bystyret i 2003, og har blant annet ledet avdelingen for sosiale tjenester (2003-2007) og avdelingen for miljø (2007-2011).  Hun var varaordfører, men overtok som ordfører da Alberto Ruiz-Gallardón, som hadde vært ordfører siden 2003, ble justisminister i regjeringen til Mariano Rajoy.
Hun er blitt kritisert for å ikke finne noen løsning på byens luftforurensningsproblem da hun var ansvarlig for byens miljø.Hun er utdannet jurist fra Universidad Complutense de Madrid og er gift med tidligere statsminister José María Aznar. De har to sønner og en datter.


== Referanser ==
Filosofiåret 1829

Filosofiåret 1829 er en oversikt over hendelser, utgivelser og personer med tilknytning til filosofi i 1829.


== Hendelser ==


== Publiseringer ==


== Fødsler ==
7. januar - Pietro Taglialatela, italiensk pastor, filosof og forfatter (død 1913)
1. februar - Tito Vignoli, italiensk filosof (død 1914)
9. juni - Nikolaj Fjodorov, russisk filosof (død 1903)
17. september - Karl Hillebrand, tysk litterær historiker og filosof (død 1884)


== Dødsfall ==
12. januar - Friedrich Schlegel, tysk kulturfilosof (født 1772)
17. januar - Adam Müller, tysk forfatter, økonom og filosof (født 1779)
18. desember – Jean-Baptiste de Lamarck, fransk vitenskapsmann, zoolog og tidlig evolusjonsteoretiker (født 1744)
		
		
		
		


== Se også ==
Filosofi på 1800-tallet


== Referanser ==
Max Parrot

Maxence Parrot (født 6. juni 1994 i Cowansville, Québec) er en profesjonell snøbrettkjører fra Canada. Han vant Vinter-X-Games Aspen 2014 i øvelsene big air og slopestyle. Året før ble han nummer to i slopestyle bak landsmannen Mark McMorris. Han deltok i vinter-OL 2014 i Sotsji i øvelsen slopestyle, hvor han kvalifiserte seg direkte til finalen med beste resultat i kvalifiseringen.Han tok sølv i slopestyle under vinter-OL 2018 i Pyeongchang.Han ble olympisk mester i slopestyle i 2022 og tok bronse i big air.


== Referanser ==


== Eksterne lenker ==
(en) Max Parrot – Olympics.com 
(en) Max Parrot – Olympic.org 
(en) Max Parrot – Olympedia 
(en) Max Parrot – Sports-Reference (OL-resultater – arkivert) 
(en) Max Parrot – Canadian Olympic Committee 
(en) Max Parrot – X Games 
(en) Max Parrot – FIS (snøbrett) 
(en) Max Parrot – Profil og resultatoversikt på worldsnowboardtour.com.
(en) Profil på CanadaSnowboard.ca
Charlotte Bråten

Charlotte Marie Lundestad Bråten (født 17. juni 1975)  er en norsk barnebokforfatter. 
Bråten har studert litteraturvitenskap, idéhistorie og historie ved Universitetet i Oslo, og har gått forfatterstudiet i Bø.
Hun arbeider som formidler ved Fredrikstad bibliotek (2013).  


== Bibliografi ==
Frøet  (med illustrasjoner av Rune Markhus), Gyldendal 2013


== Eksterne lenker ==
Presentasjon på Gyldendal Norsk Forlags nettsider Arkivert 22. februar 2014 hos Wayback Machine.
Simon Bukhave

Simon Bukhave (født 1978) er dansk illustratør og tegneserieskaper. 
Bukhave har blant annet illustrert Benni Bødkers barnebøker, Kimura-serien og Shishu-serien.


== Bibliografi ==


=== Bøker på norsk ===
Sverdets vei (Kimura 1) 2009
Kampens vei (Kimura 2) 2009
Harens vei (Kimura 3) 2010
Buens vei (Kimura 4) 2010
Dragens vei (Kimura 5) 2011
Ærens vei (Kimura 6) 2011
Viljens vei (Kimura 7) 2011
Fredens vei (Kimura 8) 2011
Den siste utfordringen (av Lars Bøgeholt Pedersen) 2012
Demonenes port (Shishu 1) Gyldendal 2012
Fjellfolket (Shishu 2) Gyldendal 2012
Det forlatte klosteret (Shishu 3) Gyldendal 2012
De røde fjellene (Shishu 4) Gyldendal 2012
Den flytende byen (Shishu 5) Gyldendal 2013
Nattens ånder (Shishu 6) Gyldendal 2013


== Referanser ==


== Eksterne lenker ==
Presentasjon på Gyldendal Norsk Forlags nettsider
Jack Smart

Jack Smart (født 30. oktober 1964 i Winnipeg) er en canadisk rullestolcurlingspiller. 


== Karriere som rullestolcurlingspiller ==
Smart har vært med og vinne flere provinsmesterskap (Alberta) i rullestolcurling, han vant fire mesterskap på rad fra 2007 til 2010.Han var toer på det canadiske laget som deltok ved VM i rullestolcurling 2012 i Sør-Korea. Canada var imidlertid ikke blant de fem lagene som gikk videre fra Round Robin-spillet. 


== Referanser ==


== Eksterne lenker ==
WCF - Jack Smart
Canadas paralympiske komité - Male Athlete of the Week: Jack Smart
Benni Bødker

Benni Bødker (født 18. juni 1975 i Nakskov) er en dansk barnebokforfatter, oppvokset på Lolland.
Bødker er utdannet cand.mag. i dansk og filosofi ved Roskilde Universitetscenter, men har også studert ved Stockholms universitet og Åbo universitet.
Han har tidligere arbeidet som forlagsredaktør ved Gyldendal i Danmark, men har fra 2009 hovedsakelig arbeidet som forfatter. I tillegg har han anmeldt tegneserier i Dagbladet Information og undervist ved Forfatterskolen for Børnelitteratur.
Hans bøker er (per 2013) oversatt til norsk (22 titler), svensk (14 titler), engelsk (16 titler), tysk (1 titel) og gresk (2 titler).
I Danmark debuterte han som barnebokforfatter i 2003 med Halloween: gys i oktober og som «voksenforfatter» i 2011 med krimboka Blod vil have blod. Den siste skrev han sammen med Karen Vad Bruun.o 


== Bibliografi ==


=== Utgivelser på norsk ===
Sarin-serien, illustrert av Christian Højgaard:

Sarin i Svoveldalen – 2008
Sarin i Keiserens by – 2008
Sarin i Tåkefjellene – 2008
Sarin i Nordheim – 2009
Sarin i Saltgruven – 2009
Sarin og Stjernetårnet – 2009Kimura-serien, illustret av Simon Bukhave:

Sverdets vei (Kimura 1) 2009
Kampens vei (Kimura 2) 2009
Harens vei (Kimura 3) 2010
Buens vei (Kimura 4) 2010
Dragens vei (Kimura 5) 2011
Ærens vei (Kimura 6) 2011
Viljens vei (Kimura 7) 2011
Fredens vei (Kimura 8) 2011Shishu-serien, illustret av Simon Bukhave:

Demonenes port (Shishu 1) Gyldendal 2012
Fjellfolket (Shishu 2) Gyldendal 2012
Det forlatte klosteret (Shishu 3) Gyldendal 2012
De røde fjellene (Shishu 4) Gyldendal 2012
Den flytende byen (Shishu 5) Gyldendal 2013
Nattens ånder (Shishu 6) Gyldendal 2013


== Priser ==
2013 Kommunernes Skolebiblioteksforenings forfatterpris
2010 Frøsnapper-prisen


== Referanser ==


== Eksterne lenker ==
Om forfatteren på danske forfatterweb
Filosofiåret 1834

Filosofiåret 1834 er en oversikt over hendelser, utgivelser og personer med tilknytning til filosofi i 1834.


== Hendelser ==


== Publikasjoner ==


== Fødsler ==
19. mars - Francesco Acri, italiensk filosof og filosofihistoriker (død 1913)
29. april - Shmuel Schneersohn, russisk filosof, mystiker og rabbiner (død 1882)
23. april - Jan Pieter Nicolaas Land, nederlandsk orientalist og filosof (død 1897)
1. mai - Francesco Fiorentino, italiensk filosof (død 1884)


== Dødsfall ==
12. februar - Friedrich Schleiermacher, tysk filosof og teolog (født 1768)
25. juli – Samuel Taylor Coleridge, engelsk poet, litteraturkritiker og filosof (født 1772)
27. oktober - Johann Adam Bergk, tysk filosof (født 1769)
23. desember – Thomas Malthus, engelsk prest, økonom og politisk filosof (født 1766)
		
		
		
		
		


== Se også ==
Filosofi på 1800-tallet


== Referanser ==
Anne Hibberd

Anne Hibberd (født 21. april 1963 i Wentworthville) er en australskfødt rullestolcurlingspiller som bor og spiller i Canada. Hun har vært handikappet siden en bilulykke 1994, og lider av paraplegi, dvs lammelse i begge beina. 
Hun er bosatt i Calgary og har vært president i Calgary Wheelchair Curling Association siden 2005.Hun er gift og har to barn. 


== Karriere som rullestolcurlingspiller ==
Hibbert deltok på Albertas lag ved det canadiske mesterskapet i 2011, 2012 og 2013. I 2011 og 2012 kom de på 2.-plass, mens i 2013 kom de på 3.-plass. 
Hun var reserve på det canadiske laget som deltok ved VM i rullestolcurling 2012 i Sør-Korea. Canada var imidlertid ikke blant de fem lagene som gikk videre fra Round Robin-spillet. 


== Referanser ==


== Eksterne lenker ==
Canadas paralympiske komité - Anne Hibberd
Mineralproduksjon

Mineralproduksjon er et fagfellevurdert vitenskapelig tidsskrift for bergfagene som utgis av Norsk Bergforening. Tidsskriftet distribueres fritt til alle medlemmer av Norsk Bergforening. Tidsskriftet har som formål å være en faglig arena for presentasjon av forskningsresultater, prosjekter, arbeider og ideer med relevans for norsk bergindustri. Tidsskriftet søker å bidra til at erfaringer fra prosjekter i bergindustrien dokumenteres og gjøres tilgjengelig, og således bidra til at bergindustrien i Norge holder et faglig høyt nivå i sin virksomhet. Det er mulig å publisere arbeider av ulikt omfang, i form av enten faglige notater eller vitenskapelige artikler. De vitenskapelige artiklene kvalitetssikres ved fagfellevurdering, mens faglige notater vurderes av redaksjonskomiteen. Mineralproduksjon publiserer bidrag på både norsk og engelsk.


== Nettutgave ==
Mineralproduksjon utgis i tillegg som et åpent elektronisk tidsskrift som fritt kan lastes ned fra tidsskriftets hjemmeside. Her finnes også instruksjoner for utforming av vitenskapelige artikler og faglige notater.


== Historie ==
Den første utgaven av Mineralproduksjon, kalt Nummer 1, så dagens lys i 2011. Nummer 2 fulgte i 2012 og i 2013 ble det utgitt 2 nummer, kalt Volum 3 og Volum 4.


== Redaktører ==
Roar Sandøy, 2011 - nå


== Eksterne lenker ==
Mineralproduksjon.no
Norskbergforening.no
Jegersborg skole

Jegersborg skole, opprinnelig Fritzøebakken skole var en folkeskole i Larvik. Den åpnet i 1816 og flyttet snart inn i Haraldsgate 2. I 1940 ble det bygget ny skole i samme kvartale i Jegersborgsgate. Skolen ble nedlagt ca. 1960


== Referanser ==
Tanum ungdomsskole

Tanum ungdomsskole var en ungdomsskole i Larvik kommune. Den ble bygd i 1953, og nedlagt i 2003 da den nye Ra ungdomsskole tok over.
Victoria Bø

Victoria Bø (født 9. mars 1972) er en norsk forfatter, oppvokst i Fredrikstad.
Bø er utdannet statsviter fra London School of Economics. Hun har også gått Forfatterlinja i Bø i Telemark og har utgitt fire romaner, en barnebok og en sakprosabok. Victoria underviser i ulike typer kreativ skriving, både for voksne og ungdom og hun sto blant annet bak opprettelsen av forfatterlinja ved Danvik Folkehøgskole i Drammen i 2004 og underviste ved forfatterlinja der i fem år. Hun engasjerte seg senere i bistandsarbeid og har bodd og jobbet i Kaukasus, Sentral Asia. Idag bor hun i Oslo. Hun sitter i styret for Den norske Forfatterforening og er medlem av DnFs Internasjonale Utvalg. 
Bø debuterte som forfatter i 2004 med romanen Historien om Henrik Wiklunds barnebarn, og ga i 2008 ut sin første barnebok, Selma og dagen som ble grå. Hun debuterte som sakprosaforfatter i 2018 med pilegrimsboka Vandring.


== Bibliografi ==
Historien om Henrik Wiklunds barnebarn. Roman 2004
Tårnseilere. Roman 2007
Selma og dagen som ble grå. Barnebok illustrert av Ragnhild Gjerstad 2008
Teresa Birnas bortgang. Roman 2013
Adresse Alberta. Roman 2016
Vandring: For pilegrimer og andre livsreisende. Sakprosa, 2018
Jeg vet meg et land, roman, 2019.


== Kilder ==
Presentasjon av Victoria Bø i Forfatterkatalogen på Forfattersentrums nettsider


== Eksterne lenker ==
Presentasjon på Gyldendal Norsk Forlags nettsider
Forfatterens nettsider
(no) Digitalt tilgjengelig innhold hos Nasjonalbiblioteket: bøker av Victoria Bø
Auronasa

Auronasa (lulesamisk: Ávrronásje, historisk lulesamisk: Ávrunáši) er en fjellformasjon i Rana kommune i Nordland. Fjellet ligger nordøst for Virvassdalen, rundt to kilometer fra svenskegrensa. Det er 1 129 meter over havet, men stikker bare 100 meter opp fra terrenget rundt.
Ved Auronasa ligger et gammelt samisk offersted som hadde stor betydning i samisk tradisjon. Fjellet har gitt motiv til Rana Turistforenings logo. NRK meldte høsten 2010 at Elkem Salten ville begynne med prøveuttak av kvarts i området ved Auronasa, et arbeid som kan medføre store naturinngrep i området.


== Referanser ==
Therkel Mathiassen

Therkel Mathiassen (født 5. september 1892, død 14. mars 1967) var en dansk arkeolog og sosialantropolog.
Mathiassen var sønn av en meget historieinteressert lærer, M.J. Mathiassen, og fikk tidlig sans for arkeologi, særlig angående steinalderen. På våren 1900 fant faren påfallende mye bearbeidet flint og bein i en myr på hjemstedet. Han kontaktet Nationalmuseet, og det ble foretatt en utgravning. Det viste seg at det var en boplass fra en til da ukjent periode, og funnkomplekset ble oppkalt etter dette funnstedet. Myra ble kalt Maglemose, og da ble det maglemosekulturen. 
Mathiassen begynte å studere geografi og naturfag, og ble med på en ny utgravning ved Maglemose i 1916. Året etter tok han hovedfagseksamen og søkte arbeid på Nationalmuseet, men fikk ikke det. Isteden ble han med Knud Rasmussen på hans femte Thuleekspedisjon i 1920. Her studerte han gamle inuitboplasser, og han greide å påvise en egen steinbrukende kulturkrets, thulekulturen. Fra 1929 konsentrerte han sin forskning mot Grønlands forhistorie, han fant en stedegen gren av thulekulturen og kalte den inugsukkulturen. I 1932 ble han med på Rasmussens sjuende thuleekspedisjon, der han blant annet sto for innkjøp av en stor samling av etnografika.
Etter ekspedisjonen fikk Mathiassen stilling som museumsinspektør ved Nationalmuseet med hovedansvar for steinaldersamlingene. Under arbeid med nye utstillinger fikk han adgang til en lang rekke funn fra Øst-Jylland, i nedslagsfeltet til Gudenå. Han satte disse i sammenheng, og han sluttet seg til en hypotese om at disse boplassene sto i sammenheng og dannet en parallell kulturgruppe, gudenåkulturen, som skulle være samtidig med maglemose- og ertebøllekulturene. I dag vet man at disse boplassene er sammenblandede og tilhører nettopp de to nevnte kulturene. 
På 1930- og 40-tallet drev Mathiassen utgravninger av steinalderboplasser. I 1936 grov han ut en boplass på Klosterlund, like ved Bølling Sø i Midtjylland. Som resultat av denne boplassen ble det etablert en egen tidligmesolittisk kulturkrets kalt klosterlundkulturen. Senere, utover på 1940-tallet ledet han de store undersøkelsene i Store Åmose på Sjælland.


== Referanser ==
Julija Galysjeva

Julija Jevgenjevna Galysjeva (russisk: Юлия Евгеньевна Галышева; født 23. oktober 1992 i Öskemen) er en kasakhstansk profesjonell freestylekjører som konkurrerer i kulekjøring. Hun ble nummer 11 i Kulekjøring under Vinter-OL 2010 i Vancouver. Under Junior-VM i freestyle 2011 i finske Jyväskylä tok Galysjeva gull i kulekjøring. Hun forsvarte gullet året etter i Chiesa in Valmalenco, der hun fulgte opp med bronsemedalje i parallellkulekjøring.
Hun tok bronse under Vinter-OL 2018.Under Vinter-OL 2022 i Beijing, ble hun utslått i finaleomgangene.


== Referanser ==


== Eksterne lenker ==
(en) Julija Galysjeva – Olympics.com 
(en) Julija Galysjeva – Olympic.org 
(en) Julija Galysjeva – Olympedia 
(en) Julija Galysjeva – Sports-Reference (OL-resultater – arkivert) 
(en) Julija Galysjeva – FIS (freestyle)
Bruno Yizek

Bruno Yizek (født 20. desember 1948 i Cardston i Alberta) er en canadisk rullestolcurlingspiller. Han har gullmedalje fra både VM og Paralympics. 
Han spilte aktivt curling før han i 1991 oppdaget en svulst som vokste rundt ryggmargen. Svulsten ga etterhvert paraplegi, dvs lammelse i begge bein, og han sitter i dag i rullestol. Da Canadian Paraplegic Association  var i Calgary for å etablere rullestolcurling som sport i 2003, begynte Yizek med denne sporten. 


== Karriere ==
På nasjonalt nivå har han sølvmedalje fra det canadiske mesterskapet i 2007 og 2009. Han fikk også sølv i 2011 og 2013, og bronse i 2013. 
Han deltok ved Paralympiske vinterleker 2010, der Canada vant gull, etter å ha slått Sør-Korea 8-7 i finalen. 
Canada vant også VM i rullestolcurling 2011, der Yizek var reserve. 


== Referanser ==


== Eksterne lenker ==
(en) Bruno Yizek – Paralympic.org 
(en) Bruno Yizek – World Curling Federation 
«Bruno Yizek». Canadas paralympiske komité. Arkivert fra originalen 13. februar 2018. Besøkt 4. februar 2014.
Sissel Løchen

Sissel Løchen (født 17. juni 1969 i Bryne) er en norsk rullestolcurlingspiller. Løchen har psykiatriutdannelse fra Stavanger sykepleierhøgskole, og har ryggmargsskader.


== Karriere som rullestolcurlingspiller ==
Løchen deltok både ved VM i rullestolcurling 2012 og VM i rullestolcurling 2013. I begge disse VM-ene kom Norge på 9.-plass i Round Robin, og gikk ikke videre til sluttspillet. De endte på hhv 9.-plass og 10.-plass i disse mesterskapene. 
Hun var reserve ved Paralympiske vinterleker 2014 i Sotsji. Norge kom der på 8.-plass. 


== Referanser ==


== Eksterne lenker ==
(en) Sissel Løchen – Paralympic.org 
(en) Sissel Løchen – World Curling Tour 
(en) Sissel Løchen – World Curling Federation 
Team Norway CC - Sissel Løchen
Ingmund Holtås

Ingmund Holtås (født 12. juni 1933, død 17. desember 2017) var en norsk langrennsløper fra Evenskjer i Skånland kommune i Troms. Han representerte Kjønna IL i Skånland og senere IL i BUL og Mo Skilag.
Så tidlig som i 1956 tok han åttendeplass i stafett i NM for Kjønna IL. To år etter fikk han fjerdeplass på 15 km i NM, og samme år ble han nummer 37 på samme distanse i VM i Lahtis. Som representant for BUL tok han bronsemedalje på 50 km i NM i 1960 og ble også nummer 3 på distansen i Holmenkollen. Samme år fikk han sjetteplass på 15 km i NM. Han var OL-aspirant, men ble ikke tatt ut l troppen til OL i Squaw Valley i 1960.
I 1961 og 1962 var han på BULs lag som ble norgesmestere i stafett. For seieren i 1962 ble klubben belønnet med kongepokal, den eneste gangen kongepokalen er satt opp i stafett. Holtås ble nummer 5 på 50 km i NM 1961 og tok sin andre bronsemedalje på distansen i 1962. Under VM i Zakopane i 1962 brøt han femmila. I 1965 tok han NM-sølv i stafett for Mo Skilag.


== Medaljer i norske mesterskap ==


== Referanser ==


== Kilder ==
Hans Werp: Ingmund Holtås, seig nordlending med Kongepokal i stafett (16. januar 2013, besøkt 4. februar 2014)
Grovfjord IL: Skiminner (skrevet av Svein Bertin Simonsen, 7. februar 2011, besøkt 4. februar 2014)
Evenskjer.net: Sport (skrevet av Håkon Brun, 19. februar 2013, besøkt 4. februar 2014)
Hans Lysaker: Resultater ski-NM 1953-1962 (besøkt 4. februar 2014)